Edmundas Ganusauskas

Edmundas Ganusauskas (g. 1945 m. lapkričio 14 d. Spandotuose, Raseinių apskritis) – Lietuvos žurnalistas, aviatorius.

Biografija 
1962 m. baigė Raseinių vidurinę mokyklą, 1965 m. Kirsanovo (Tambovo sritis) aviacijos mokyklą, dirbo aviacijos techniku Kauno oro uoste. 1968 m. baigė kvalifikacijos kėlimo kursus Kirovogrado (Ukraina) aviacijos mokykloje, įgijo bortmechaniko specialybę. 1968–1983 m. skraidė kaip lėktuvų Li-2, An-24, Tu-124, Tu-134A bortmechanikas. 1973 m. baigė žurnalistiką Vilniaus universitete.

Laisvalaikiu skraidė Vilniaus aeroklube (L-13, Jak-12, W-35, Jak-52), 1985–1988 m. dirbo Vilniaus S. Dariaus ir S. Girėno aeroklube. 1988–1990 m. dienraščio „Komjaunimo tiesa“, 1990–2003 m. dienraščio „Lietuvos rytas“ spec. korespondentas. 2003–2004 m. prezidento Rolando Pakso patarėjas ryšiams su visuomene.  Nuo 2004 m. iki 2016 m. LRT Tarybos narys.  
Paskelbė rašinių apie aviaciją, alpinizmą, Lietuvos laisvę, parašė dokumentinių filmų scenarijų.

Bibliografija 
 Vilniaus S. Dariaus ir S. Girėno aeroklubas. – Vilnius: Vyturys, 1987. – 46 p.: iliustr.
 Lietuvos aeroklubas. – Vilnius: Pakarsko technologijos laboratorijos leidykla, 1991. – 50 p.: iliustr.
 Erdvės skonis. – Vilnius: Vyturys, 1991. – 150 p.: iliustr. – ISBN 5-7900-0418-0
 Gyvoji barikada. – Vilnius: Lietuvos rytas, 1992. – 96 p.: iliustr.
 Lemties kilpa. – Kaunas: Plieno sparnai, 1996. – 139 p.: iliustr. – ISBN 9986-557-07-0
 Penktoji kolona. – Vilnius: Vilius, 1996. – 167 p.: nuotr. – ISBN 9986-425-23-9
 Taikinys Nr. 1. – Vilnius: Lietuvių tauta, 2004. – 319 p.: iliustr. – ISBN 9986-795-28-1
 Target No. 1 / į anglų k. vertė Zina Mažeikaitė. – Vilnius: Lietuvių tauta, 2005. – 285 p.: iliustr. – ISBN 9986-795-37-0
 Po sparnu – Žemė: pasakojimas apie R. Pakso ir V. Makagonovo skrydį aplink pasaulį. – Vilnius: Petro ofsetas, 2006. – 163 p.: iliustr. – ISBN 9955-668-62-8
 Aukštumos. – Vilnius: Lietuvių tauta, 2005. – 335 p.: iliustr. – ISBN 9986-795-35-4
 Su laisvės vėju. – Vilnius: Interkelias, 2008. – 222 p.: iliustr. – ISBN 978-9955-866-00-8
 Vytautas Lapėnas. – Vilnius: Interkelias, 2008. – 213 p.: iliustr. – ISBN 978-9955-866-01-5
 Gyvoji barikada, 1991 01 13. – 2-asis leidimas. – Vilnius: Mintis, 2010. – 218 p.: iliustr. – ISBN 978-5-417-01012-5
 Išėjęs į žygį: monografija skirta sovietų lagerių kaliniui, Kovo 11-osios akto signatarui, 49 ekspedicijas surengusiam keliautojui, 16 knygų autoriui Gediminui Ilgūnui (1936–2010) atminti. – Vilnius: Interkelias, 2013. – 528 p.: iliustr. – ISBN 978-9955-866-03-9
 Vanduo – tai gyvybė: Vidmanto Urbono žygis pasaulio ežerais: albumas. – Vilnius: Vaga, 2014. – 176 p.: iliustr. – ISBN 978-5-415-02344-8     Aeroflotas. Sparnai - savi ir svetimi. Vilnius: Interkelias, 2015. - 472 p.: iliustr. - ISBN 978-9955-866-04-6Aeroflotas. Sparnai - savi ir svetimi. Vilnius: Interkelias, 2015. - 472 p.: iliustr. - ISBN 978-9955-866-04-6
 Ežero ir kalnų magija. Vidmanto Urbono plaukimas Himalajuose. - Kaunas: TERRA PUBLICA, 2019. - 112 p.: iliustr. - ISBN  978-609-473-108-2
 Ekscelencija, monsinjoras ir.... - Kaunas: Santara, 2021. - 380 p.: nuotr. - ISBN 978-9986-868-699

Įvertinimas 
 1992 m. Sausio 13-osios atminimo medalis 
 2013 m. S. Dariaus ir S. Girėno medalis
 2015 m. Mato Šalčiaus premija 
2020 m. Medalis "Už nuopelnus žurnalistikai"

Šaltiniai 

Lietuvos lakūnai
Lietuvos publicistai
Lietuvos žurnalistai